[{"text_idx": "#000000", "text": "AmdanomRhaglenArchwilioDysguCaffi a SiopArchifauCasgliadauYmweldAmgueddfa Ddwy HannerBlogEnglish"}, {"text_idx": "#000003", "text": "Wrth i gynlluniau i adeiladu Amgueddfa Be\u0302l-droed newydd sbon i Gymru ochr yn ochr ag Amgueddfa Wrecsam sydd wedi\u2019i hadnewyddu a\u2019i hail-ddychmygu\u2019n llwyr barhau i fynd rhagddi, rydym bellach yn falch iawn o allu rhannu\u2019r dyluniadau diweddaraf."}, {"text_idx": "#000004", "text": "Yn y canllaw cyflym hwn byddwn yn rhoi taith i chi o amgylch yr orielau a\u2019r gofodau newydd amrywiol a fydd yn ffurfio\u2019r Amgueddfa Be\u0302l-droed ac yn cyflwyno rhai o\u2019r syniadau ar gyfer y cynnwys, y thema\u0302u a\u2019r straeon y byddwch yn gallu eu darganfod ar eich ymweliad."}, {"text_idx": "#000006", "text": "Mae orielau a gofodau newydd sbon hefyd yn cael eu dylunio ar gyfer Amgueddfa Wrecsam ar ei newydd wedd. Gallwch ddarllen popeth am y cynlluniau dylunio hynny yma."}, {"text_idx": "#000007", "text": "Mae\u2019r daith yn cychwyn yma"}, {"text_idx": "#000008", "text": "Mae\u2019r cynlluniau yn dychmygu atriwm uchder dwbl yng nghanol adeilad yr amgueddfa ar Stryt y Rhaglaw yn Wrecsam. Yma fe fyddwch yn dod ar draws \u2018amgueddfa o ddau hanner\u2019: sgriniau arddangos LED o uchder llawn ac arddangosfeydd gwrthrychau a lluniau yn rhoi blas o\u2019r hyn sydd i ddod."}, {"text_idx": "#000009", "text": "Bydd yr amgueddfa be\u0302l-droed yn ymwneud a\u0302 phobl. Bydd yn ymgysylltiol, synhwyraidd, hygyrch, deinamig, yn llawn gwybodaeth, yn creu mwynhad ac yn fwy na dim bydd yn Gymraeg. Pe byddai\u2019n ffon roc byddai\u2019r llythrennau a fyddai\u2019n rhedeg drwyddo yn sillafu CYMRU"}, {"text_idx": "#000010", "text": "Wedi\u2019i harwain gan y gorau o ran dylunio amgueddfeydd a phe\u0302l-droed ac wedi ei throchi yn hanes ein gwlad, ysbryd y ge\u0302m, synnwyr o chwarae teg ac ychydig o hiwmor."}, {"text_idx": "#000011", "text": "Fe fydd yna brofiad i ymgolli ynddo ar ddechrau\u2019r orielau pe\u0302l-droed ar lawr cyntaf yr amgueddfa yn cyflwyno man genedigol pe\u0302l-droed Cymru ac wedi ei ysbrydoli gan y profiadau hynny ar ddechrau pob ge\u0302m."}, {"text_idx": "#000012", "text": "Bydd yr oriel be\u0302l-droed gyntaf yn ymdrin a\u0302\u2019r ge\u0302m gartref: y cefnogwyr llawr gwlad, y clybiau rydych yn eu cefnogi o wythnos i wythnos er gwaethaf popeth a\u2019r heriau mae pe\u0302l-droed merched wedi eu hwynebu ers dechrau\u2019r ge\u0302m yng Nghymru. Ydych chi\u2019n gwybod am unrhyw glybiau llai adnabyddus gyda hanes mawr? Os ydych chi\u2019n gwybod am rai, rhowch wybod i ni!"}, {"text_idx": "#000013", "text": "Mae\u2019r oriel yn y pen draw yn ymwneud a\u0302\u2019r cefnogwyr a gwir ysbryd y ge\u0302m a\u2019i phwysigrwydd i\u2019n gwlad.Teithio i gemau ac atgofion o gemau. Canu dros Gymru, ffasiwn cefnogwyr, Dathlu a Chydymdeimlo, ac yn olaf y frwydr i achub ein clwb. Gyda llawer mwy o weithgareddau ar gyfer plant, mawr a bach."}, {"text_idx": "#000016", "text": "Bydd yr adborth gwerthfawr a gawsom yn ein sesiynau ymgynghori diweddar yn cael ei ddefnyddio i helpu i lywio cam nesaf y gwaith dylunio. Byddwn yn rhoi\u2019r wybodaeth ddiweddaraf i chi am hyn trwy\u2019r blog hwn a\u2019n sianeli cyfryngau cymdeithasol."}, {"text_idx": "#000017", "text": "Dilynwch ni i gael y wybodaeth ddiweddaraf."}]